**Luc Terlinden** (født 17. oktober 1968 i Etterbeek i Belgia) er en belgisk prelat som er utnevnt erkebiskop av Mechelen–Brussel og biskop for militærordinariatet for Belgia. Han skal etter planen innsettes i disse embeder i september 2023.

Liv og virke
------------

### Bakgrunn

Luc Terlinden er den yngste av syv barn født av oberst baron Maximilien Terlinden (1927-2016) og Geneviève van der Rest (1935-2002).

Han gikk på *Institut Saint-Stanislas* i Brussel fra 1980 til 1986. Han begynte sitt universitetsstudium innen kommersiell teknikk og administrasjonsteknikk ved Université catholique de Louvain (det franskspråklige) og tok en grad i økonomi ved Katholieke Universiteit Leuven i 1991, etter å ha valgt det sistnevnte for samtidig å perfeksjonere sin nederlandsk. Han fullførte sin militærtjeneste i Siegen i Tyskland som reserveoffiser i 1. *Régiment de Guides*. Mens han var i militæret ble han med på en militærvalfart til Lourdes.

Etter en kort periode som lærer begynte han på bispedømmeseminaret.

### Prest

Han ble ordinert til diakon den 16. oktober 1998 og prest den 18. september 1999, begge ganger av kardinal Godfried Danneels. Han har beskrevet å ha hatt en dyp åndelig opplevelse på Verdensungdomsdagen i Roma i 2000.

Han tok deretter lisensiatsgrad i moralteologi i 2001 ved Alphonsianum i Roma og doktorgrad i moralteologi i 2005. Han skrev sin doktoravhandling om *internalisering av moralske kilder* i henhold til Charles Taylor og John Henry Newman.

I 2003 ble han utnevnt til sokneprest for menigheten *Saint-François* i Louvain-la-Neuve, og i 2010 sogneprest for pastoralenheten *Sainte-Croix* i Ixelles. Han grunnla også *Pôles Jeunes* for ungdom i Brussel mellom 18 og 30 år. Fra 2005 til 2014 hadde han også ansvar for bispedømmets kallspastorale. I 2017 ble han president for seminaret for de fransktalende bispedømmer i Belgia, medlem av bispedømmerådet for erkebispedømmet Mechelen-Brussel og kanikk i domkapittelet for *Saint-Rombaux* (katedralen i Mewchelen). Han ble også professor ved hovedseminaret i Namur.

I september 2021 ble Terlinden utnevnt til generalvikar for erkebispedømmet Mechelen-Brussel. Han er medlem av *Charles de Foucaulds brorskap for prester* og åndelig rådgiver for et «Team Notre-Dame», en spiritualitetsbevegelse for gifte menn. Han ble kapellan for Saint-André speiderenhet «de Coninck». Han har vært en livslang entusiast for speiderbevegelsen, og begynte som medlem i ungdommen. Han liker sykling og fjellklatring.

### Erkebiskop av Mechelen-Brussel

Den 22. juni 2023 utnevnte pave Frans Terlinden til å etterfølge kardinal Jozef De Kesel som erkebiskop av Mechelen-Brussel. Hans bispevielse og installasjon er planlagt til 3. september 2023 i katedralen Saint Rumbold i Mechelen. Terlindens navn hadde vært det som oftest ble nevnt som De Kesels etterfølger. Utnevnelsen hans følger tradisjonen med å veksle mellom en som har fransk som morsmål og en som har nederlandsk. Mest ettertraktede i moderne tid har vært de virkelig tospråklige. Den 28. juni mottok han en ny utnevnelse, leder for militærordinariatet i Belgia. Han har valgt som sitt bispemotto «Tous frères», basert på tittelen på pave Frans' encyklika *Fratelli tutti*. I påvente av installasjonen i september mottok han palliet, symbolet på kontoret hans som matropolitan, fra pave Frans den 29. juni.

Referanser
----------

1. ↑   Virtual International Authority File, VIAF-ID 2245762, besøkt 2. mai 2020[Hentet fra Wikidata]
2. ↑   press.vatican.va[Hentet fra Wikidata]
3. ↑   VRT NWS, «Luc Terlinden (54) volgt Jozef De Kesel (76) op als aartsbisschop», utgitt 22. juni 2023, besøkt 25. juni 2023[Hentet fra Wikidata]
4. 1 2 3  «Resignations and Appointments, 22.06.2023» (pressemelding). Holy See Press Office. 22. juni 2023.
5. ↑  Harpigny, Guy. «Mgr Luc Terlinden, Archevêque de Malines-Bruxelles». *Diocèse de Tournai* **(fransk)**. Arkivert fra originalen 28. juni 2023. Besøkt 28. juni 2023.
6. 1 2 3 4 5  «Luc Terlinden est le nouvel archevêque de Malines-Bruxelles». *Cathobel.be* **(fransk)**. 22. juni 2023. Besøkt 28. juni 2023.
7. ↑  El Massaoudi, Sarra; Chode, Marius (26. juni 2023). «Il n'est pas opposé au mariage des prêtres et veut plus de place pour les femmes: qui est Luc Terlinden, le prochain archevêque de Belgique?» **(fransk)**.
8. 1 2  Brockhaus, Hannah (23. juni 2023). «Meet the archbishop-elect of Brussels, the capital of the European Union». Catholic News Agency.
9. 1 2 3 4  d'Otreppe, Bosco (22. juni 2023). «Le Pape a choisi: Luc Terlinden sera le nouvel archevêque de Belgique». *La Libre* **(fransk)**.
10. ↑  Henning, Christophe (22. juni 2023). «Belgique: Luc Terlinden, nommé archevêque de Malines-Bruxelles». *La Croix* **(fransk)**.
11. ↑  François, Anne (22. juni 2023). «Le chanoine Luc Terlinden succède au cardinal Jozef De Kesel comme archevêque de Malines-Bruxelles». *VRT* **(fransk)**.
12. ↑  «Le Staff d'Unité». *114° and 70° Unités Pierre-Louis de Coninck, l'Unité Saint André de Tervuren* **(fransk)**. Besøkt 28. juni 2023.
13. ↑  Hermans, Jacques (22. juni 2023). «Luc Terlinden, un homme timide mais qui rassemble». *La Libre* **(fransk)**.
14. ↑  d'Otreppe, Bosco. «Pourquoi le Pape a-t-il choisi Luc Terlinden comme nouvel archevêque de Malines-Bruxelles?». *La Libre* **(fransk)**.
15. ↑  «Resignations and Appointments, 28.06.2023» (pressemelding). Holy See Press Office. 28. juni 2023.
16. ↑  «Paus zegent pallium van nieuwe aartsbisschop Luc Terlinden». *Kerknet.be* **(Dutch)**. 29. juni 2023. Besøkt 29. juni 2023.

  


|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |